EkBass/fiwiki-20250220-pages-articles huggingface dataset:
Jugoslavia kesäolympialaisissa 1936

Sija Yhteensä 25\. 0 1 0 1 Jugoslavia osallistui Berliinin kesäolympialaisiin 1936 86 urheilijan joukkueella. Maan ainoan mitalin näistä olympialaisista voitti Leon Štukelj, joka saavutti hopeaa telinevoimistelun renkaissa. Kisojen mitalitilastossa Jugoslavia sijoittui jaetulle 25. sijalle. == Mitalistit == === Hopeaa === * Leon Štukelj — Voimistelu, renkaat == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Karen McDougal

Karen McDougal (s. 23. maaliskuuta 1971 Merrillville, Indiana) on yhdysvaltalainen valokuvamalli ja Playboy-tyttö. McDougal oli Playboyn joulukuun 1997 Playmate of the Month ja vuoden 1998 Playmate of the Year. McDougal on tehnyt menestyksekkään mallinuran Playboyssa poseeraamisensa jälkeen. Hän esiintyy myös Charlien enkelit -elokuvassa, tosin pienessä sivuosassa. Karen McDougal on lehtitietojen mukaan ollut jonkinlaisessa sukupuolisuhteessa vuonna 2006 Donald Trumpin kanssa. Hänelle on maksettu suhdetta koskevista tiedoista, mutta tietoja ei ole julkaistu. Maksaja oli mediayhtiö American Media, joka toimi yhteistyössä Trumpin silloisen asianajajan Michael Cohenin kanssa. McDougal haastoi uutiskanava Fox Newsin oikeuteen vuonna 2019, kun kanavan juontaja Tucker Carlson oli sanonut hänen kiristäneen rahaa Donald Trumpilta. Tapaus ei johtanut syytteeseen. ==Lähteet== ==Aiheesta muualla== *McDougalin viralliset kotisivut * *Karen McDougal Playboy.com.issa Luokka:Yhdysvaltalaiset mallit Luokka:Playboyn Playmatet Luokka:Vuonna 1971 syntyneet Luokka:Elävät henkilöt
Ydinfunktio

Ydinfunktioihin perustuvat menetelmät ovat algoritmeja, joilla on erityisesti preferenssioppimisen kannalta hyödyllisiä ominaisuuksia. Preferenssioppimisella tarkoitetaan ratkaisujen keskinäisen paremmuuden oppimista. Ydinfunktioihin perustuvat muun muassa eräät koneoppimismenetelmät. == Lähteet == Luokka:Funktiot
Yhdysvaltain verohallinto

Yhdysvaltain verohallinto (, lyh. IRS) on Yhdysvaltojen liittovaltion hallituksen virasto, joka kerää, verottaa ja valvoo maan sisäisiä veroja. Sillä on edustus Yhdysvaltain valtiovarainministeriön osaston sisällä, ja se on vastuussa liittovaltion verolain tulkinnasta ja soveltamisesta. Presidentti Abraham Lincoln perusti viraston heinäkuussa 1862, ja sen nykynimi otettiin käyttöön 9. heinäkuuta 1953. Virastoa on organisoitu uudelleen 1950- ja 1990-luvuilla. Viraston päämaja sijaitsee Washingtonissa, ja sillä on yli 80 000 työntekijää. ==Aiheesta muualla== * Viraston viralliset sivut verohallinto Luokka:Yhdysvaltain talous Luokka:Verotus
Proms-festivaali

Proms-festivaali (The Proms, muodollisemmin The BBC Proms tai The Henry Wood Promenade Concerts presented by the BBC) on vuosittainen kahdeksan viikkoa kestävä klassisen musiikin konserttien sarja Lontoossa. Vuonna 1895 aloitettu kesätapahtuma käsittää tätä nykyä yli 70 konserttia Royal Albert Hallissa, sarjan kamarimusiikkia Cadogan Hallissa, puistokonsertteja ympäri Britanniaa viimeisenä iltana ("Last Night of the Proms") sekä erilaisia koulutus- ja lastentapahtumia. Vuonna 2009 konserttien kokonaismäärä saavutti ensi kertaa sadan rajan. Taidemusiikin saralla Jiří Bělohlávek on luonnehtinut Promsia "maailman laajimmaksi ja demokraattisimmaksi musiikkifestivaaliksi". Suomessa Proms-festivaalin konsertteja lähettää Ylen nettiradiokanava Yle Klassinen. ==Aiheesta muualla== * BBC:n Proms-sivu * BBC Proms reviews at musicOMH.com * Ylen Radio 1:n Proms-sivu 2009 Luokka:Klassisen musiikin tapahtumat Luokka:Lontoon tapahtumat
Si Griffis

Silas Seth (Si) Griffis (22. syyskuuta 1883 Onaga, Kansas, Yhdysvallat – 9. heinäkuuta 1950 Vancouver, Brittiläinen Kolumbia, Kanada) oli kanadalainen jääkiekkoilija, joka voitti Stanley Cupin kahdesti, vuonna 1907 Kenora Thistlesissä ja vuonna 1915 Vancouver Millionairesissa. Hän pelasi urallaan 154 aikuisten ottelua joissa teki 84 maalia. Griffis valittiin Hockey Hall of Fameen heinäkuussa vuonna 1950, hetkeä ennen kuolemaansa. ==Aiheesta muualla== * Si Griffis Legends of Hockey -sivustolla * Si Griffisin elämäkerta Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1883 syntyneet Luokka:Vuonna 1950 kuolleet
Earl Nightingale

Earl Nightingale (12. maaliskuuta 1921 Los Angeles, Kalifornia - 25\. maaliskuuta 1989) oli yhdysvaltalainen motivaatiovalmentaja ja radionäyttelijä. Nightingale liittyi merijalkaväkeen 17-vuotiaana, ja oli sijoitettuna USS Arizonalle Pearl Harborin hyökkäyksen aikana joulukuussa 1941. Kaikkiaan laivalla oli 88 merijalkaväen sotilasta, joista 15 säilyi hengissä. Sodan jälkeen Nightingale pääsi KTAR-radioasemalle Phoenixiin, jolta hän siirtyi CBS:lle, jossa hän sai pääroolin nuorten seikkailusarjassa Sky King. Nightingale osti vakuutuksia välittävän agentuurin, jonka myyntimiehille hän piti joka viikko kannustuspuheen. Nightingalen suunniteltua kahden viikon lomaa, toimistopäällikkö epäili myynnin laskevan, koska puheet jäisivät pitämättä. Nightingale päätti tallentaa puheensa äänilevylle, jota voitaisiin käyttää hänen poissa ollessaan. Hänen palattuaan useat levyn kuulleet halusivat siitä kopion itselleen. Kiinnostus levyyn oli niin suurta, että lopulta Nightingale turvautui Lloyd Conantiin, joka omisti pienen postimyyntiliikkeen. Yhdessä he perustivat Nightingale-Conant Corporation of Chicagon, joka oli ensimmäisiä yrityksiä alallaan. Nightingalen levystä, The Strangest Secret, tuli ensimmäinen levy lajissaan, jota on myyty kultalevyyn oikeuttava määrä. Nightingale teki myös yli 40 vuoden ajan radio-ohjelmaa Our Changing World, jota esitettiin yli 30 maassa. ==Lähteet== Luokka:Yhdysvaltalaiset radionäyttelijät Luokka:Motivaatiovalmentajat Luokka:Vuonna 1921 syntyneet Luokka:Vuonna 1989 kuolleet
Benjamin Ståhlberg

Jaakko Benjamin Ståhlberg (16. elokuuta 1859 Pielavesi – 12. marraskuuta 1915 Kuopio) oli kuopiolainen lehtori, luonnontieteilijä ja museomies. Ståhlbergin vanhemmat olivat Pielaveden kirkkoherra, rovasti Karl Henrik Ståhlberg (1799–1878) ja Anna Sofia Wenell. Hän pääsi ylioppilaaksi 1880 Kuopion lyseosta ja valmistui Helsingin yliopistosta filosofian kandidaatiksi 1887. Stählberg toimi matematiikan ja luonnontieteiden lehtorina ja viimeksi hän oli lehtorina vuodesta 1902 alkaen suomalaisessa tyttökoulussa Kuopiossa. Ståhlberg oli naimisissa vuodesta 1889 Naemi Sofia Thermanin kanssa. Ståhlberg toimi myös Kuopion Luonnon Ystäväin Yhdistyksen puheenjohtajana. Tässä roolissa hän vaikutti merkittävästi erityisesti yhdistyksen 20. helmikuuta 1897 perustaman Kuopion luonnontieteellisen museon kehittymiseen. Kyseinen museo katsotaan perustetun Ståhlbergin kolmen pöllön lahjoituksen myötä. Ståhlberg valittiin aikanaan myös puheenjohtajaksi kansantalovaliokuntaan, jonka tehtäväksi annettiin Kuopion museorakennuksen suunnitteleminen. Vuonna 1907 Kuopion Snellmaninpuiston reunaan valmistuikin linnamainen Kuopion museo, joka on edelleen alkuperäisessä käyttötarkoituksessaan. Siellä ovat Kuopion luonnontieteellisen museon ja Kuopion kulttuurihistoriallisen museon näyttelytilat.Kuopionmuseo.fi Viitattu 21.4.2009. Lehtorina fil. kand. Ståhlberg toimi muun muassa Kuopion kauppakoulussa, jossa hän opetti laskentoa (1888–). == Julkaisuja == Nimellä Benj. Ståhlberg: * Oppikirja kauppalaskennossa: kauppakouluja ja itsekseen oppivia varten. U. W. Telén, Kuopio 1893 * Suunnitelma Kuopion museolle. Luonnonystäväin yhdistyksen julkaisuja 1. Kuopio 1901 * Kuopion museon eläintieteellisen osaston opas: luurankoiset eläimet. Luonnonystäväin yhdistyksen julkaisuja 2. Kuopio 1911 * Lintusuojelus. Luonnonystäväin yhdistyksen julkaisuja 3. Kuopio 1916, 2. painos 1924, 3. painos 1926 ==Katso myös== *Aukusti Juhana Mela ==Lähteet== Luokka:Suomalaiset luonnontieteilijät Luokka:Suomalaiset opettajat Luokka:Vuonna 1859 syntyneet Luokka:Vuonna 1915 kuolleet
Stephanie Parker

Stephanie Parker (29. maaliskuuta 1987 – 18. huhtikuuta 2009 Pontypridd) oli brittiläinen näyttelijä. Stephanie tunnettiin ehkä parhaiten Stacey Weaverina BBC-kanavan Belonging-draamasarjasta, jossa hän näytteli seitsemän vuotta. Belonging-draamasarjan tekeminen lopetettiin vuoden 2009 alussa ja sen viimeinen jakso esitettiin Englannissa kaksi päivää ennen Parkerin kuolemaa. == Kuolema == 22-vuotias Parker teki ilmeisesti itsemurhan, sillä ohikulkija löysi hänet 18. huhtikuuta 2009 hirttäytyneenä kotinsa läheiseltä pellolta. Poliisi ei epäile kuolemaan liittyvän rikosta. ==Lähteet== == Aiheesta muualla == * Luokka:Brittiläiset näyttelijät Luokka:Itsemurhan tehneet Luokka:Vuonna 1987 syntyneet Luokka:Vuonna 2009 kuolleet
Morot

Morot on Filippiinien muslimiväestölle annettu nimi. Morot ovat suurin ei- kristitty filippiiniläisryhmä ja heihin luetaan useita erikielisiä etnisiä ryhmiä. Morot edustavat 5,25 % koko filippiiniläisväestöstä vuoden 2005 väestönlaskennan mukaan. Nimitys moro on peräisin ajalta, jolloin Filippiinit kuuluivat Espanjaan, jossa muslimiväestöä kutsuttiin maureiksi. Morot ovat vaatineet autonomiaa Etelä-Filippiinien saarille. He aloittivat vuonna 1967 aseellisen konfliktin itsenäisyyden saavuttamiseksi. Vuonna 1989 Mindanaon saarelle perustettiin Mindanaon autonominen muslimialue. Konflikti kuitenkin jatkui vuoteen 2014 jolloin sovittiin aseiden laskemisesta ja laajemman autonomisen Bangsamoron alueen muodostamisesta. ==Lähteet== == Aiheesta muualla == Luokka:Filippiinien etniset ryhmät Luokka:Etnis-uskonnolliset ryhmät
Johan Magnus Lupaeus

Johan Magnus Lupaeus (k. 1680) valittiin vastaperustetun Tuusulan seurakunnan ensimmäiseksi kirkkoherraksi eli pastoriksi 1654. Hän oli aiemmin toiminut Hämeenlinnan vuonna 1639 perustetun kaksiopettajaisen lastenkoulun rehtorina ja vuodesta 1644 lähtien Tuusulan kappalaisena. 1653 mainitaan kenraalikuvernööri Pietari Brahen suositelleen häntä kirkkoherraksi näiden aikaisempien toimiensa perusteella.Tuusulan historia Seurakunnan erottamiseen Sipoon seurakunnasta vaikutti olennaisesti Vanhankylän kartanon isäntä, ratsumestari Nils Stålhana. Ensimmäinen kirkkoherra joutui kirjaimellisesti käymään olemassaolon taistelua, kun pappila oli raivattava viljelykseen autiotiloista ja papinmaksujen keruu oli vaikeaa seurakunnan perustamisen aiheuttaman vastarinnan vuoksi. 1644 kappalainen Johannes pyysi käräjätodistusta autiotilasta, jonka hän halusi ottaa viljelykseensä. Kyseessä oli Heikki Tuomaanpojan maakirjaan merkitty puolen manttaalin autiotila, joka oli ollut 13 vuotta viljelemättä. Kappalainen lienee elänyt suuressa taloudellisessa ahdingossa, sillä 1652 hän otti viljelykseensä toisenkin autiotilan Tuusulasta. Tila oli ollut 20 vuotta autiona ja maaherra myönsi sille kuuden vuoden verovapauden. Autiotilan kunnostamisessa ei kappalainen joutunut yksin ahkeroimaan, vaan pitäjäläiset auttoivat peltotöissä ja rakentamisessa. Pappilaan oli 1645 rakennettu tupa, kamari ja sauna, mutta myöhemmin kuntalaisia piti patistaa töihin. 1663 muistutettiin käräjillä tuusulalaisia pappilan korjauksesta ja lahtelaisille, keravalaisille ja hyryläläisille piti antaa muistutus riihen rakentamisesta. Työn tekemiselle määrättiin uhkasakko. Lupaeus kuoli 1680. Yhdeksän vuotta myöhemmin 1689 viranomaiset havaitsivat, ettei kruunu ollut saanut vuodesta 1631 lainkaan osuuksiaan Vanhankylän ratsutilan kymmenyksistä. Kun maaherra sitten vaati takautuvasti maksuja, Vanhankylän perilliset väittivät maksaneensa kymmenykset kirkkoherralle yhdessä tämän osuuden kanssa ja samalla perilliset väittivät kirkkoherran pitäneen kruunun osuuden itsellään. Lupaeuksen perilliset haastettiin oikeuteen. Vastaamassa olivat vävyt kirkkoherra Cramerus, kihlakunnankirjuri Juho Matinpoika ja kihlakunnankirjuri Wijkman. Jälkimmäisen laatimassa selvityksessä kruunun saatavien anastus kiistettiin, mutta siitä huolimatta Lupaeuksen perilliset tuomittiin talvikäräjillä 1691 maksamaan kymmenykset kappalaisen kirkkoherrakaudelta. Johan Magnus Lupaeuksen puoliso oli Maria Michelsdotter. Heidän lapsiaan olivat: *Regina, puoliso Tuusulan kappalainen, sittemmin kirkkoherra Johan Cramerus. viitattu 20.4.2009 *Anna Maria, oli elossa leskenä 1713, puoliso Padasjoen kirkkoherra Zachris Colliander viitattu 20.4.2009 http://www.genealogia.fi/genos/22/22_39.htm|viitattu 20.4.2009 ==Lähteet== Luokka:Suomen_evankelis-luterilaisen_kirkon_papit Luokka:Vuonna 1680 kuolleet Luokka:Syntymävuosi tuntematon
Arsim Gashi

Arsim Gashi (s. 6. joulukuuta 1983) on ruotsalainen jalkapalloilija, pelipaikaltaan hyökkääjä. Kaudella 2009 hän pelasi Veikkausliigassa IFK Mariehamnin joukkueessa. Hän on 191 senttimetriä pitkä ja painaa 87 kilogrammaa.Pelaajakortti Veikkausliigan sivuilla Kaudella 2008 Gashi pelasi Ruotsin kolmanneksi korkeimmalla sarjatasolla Motala AIF:n joukkueessa ja teki 14 maalia. Vuonna 2009 hän solmi IFK:n kanssa kolmivuotisen sopimuksen.Arsim Gashi klar för IFK (IFK Mariehamn) == Lähteet == Luokka:Ruotsalaiset jalkapalloilijat Luokka:Vuonna 1983 syntyneet Luokka:Elävät henkilöt
Volgan lautturien laulu

Volgan lautturien laulu on venäläinen kansanlaulu, jonka on merkinnyt muistiin Mili Balakirev. Suomalaiset sanat siihen on tehnyt Sauvo Puhtilahttp://www.laulut.fi/ShopSF/laulu.asp?artnr=L0251 . Osa laulusta on esitettynä Civilization -pelissä, jossa kappale on venäläisten tunnusmusiikkina heidän diplomatiatilassaan. ==Lähteet== Luokka:Venäläiset kansanlaulut Luokka:Sauvo Puhtilan sanoittamat kappaleet
Georgius Andreae Kyander

Georgius Andreae Kyander oli vastaperustetun Ristiinan seurakunnan ensimmäinen kirkkoherraBergholm: Sukukirja ja ensimmäisen suomenkielisen ruumissaarnan laatija. Kun Pietari Brahen puoliso Kristina Stenbock oli 1649 rakennuttanut kirkon Brahe-linnan kartanoon, muodostettiin Ristiinan seurakunta liittämällä siihen osa Pellosniemen nimismieskuntaa. Ensimmäinen kirkkoherra Kyander oli toiminut kappalaisena Mikkelissä vuodesta 1639. Mikkelin vuosina Kyanderin pellot tuottivat sen verran hyvin, että viljaa riitti myytäväksi. 1639 maltaita toimitti seudulla eniten myyntiin Ristiinan Pekka Rahikainen ja kappalainen Kyander, kolme tynnyriä kumpikin.Savon historia 2:II Vaikka koulutus oli hyvin kallista, Kyander sai kaksi poikaansa koulutetuksi Tarton yliopistossa. Julkaisi 1654 Turussa "Ruumissaarna Brahelinnan foudin Johan Bomgardin hautamises", jota Yrjö Blomstedt kuvaa suomenkielisen henkilöhistoriallisen kirjallisuuden esikoiseksi.http://www.sukututkimusseura.fi/genos/38/38_5.htm|viitattu 20.4.2009. Kyander vastasi tekstistä ja omaiset painokustannuksista. Julkaisi myös ruumissaarnan J.Blomfårdille "En christeligh lijk-predikan: J. Bomgård, 1653. Åbo 1654"https://web.archive.org/web/20150522213550/http://www.kansalliskirjasto.fi/attachments/5l4vZtpBt/5s18KBSrK/Files/CurrentFile/Mikrofilmiluetteloita_Suorasanaiset_henkilokirjaset.pdf 20.4.2009 Puoliso: Agneta, Ruokolahden kappalaisen Olavi Iivanaisen eli Olavus Johanniksen ja tämän vaimon Agneta Larsintyttären tytär. Heidän lapsiaan olivat: *Anders Kyander, Rantasalmen kirkkoherra ==Lähteet== Luokka:Suomen evankelis-luterilaisen kirkon papit Luokka:Syntymävuosi puuttuu Luokka:Kuolinvuosi puuttuu
Arapaimat

Arapaimat (Osteoglossidae) on kalaheimo arapaimakalojen lahkossa. Arapaimat ovat makean veden kaloja, ja niitä tunnetaan 10 lajia. Arapaimat voivat kasvaa jopa 2,5-metrisiksi, mutta tavallisesti niiden pituus on 90–120 senttimetriä. Heimon suurin laji on arapaima, joka voi kasvaa jopa kolme metriä pitkäksi. Arapaimat voivat hypätä korkealle vedenpinnasta; on tehty havaintoja, joissa arapaimat ovat kahden metrin korkeudesta pyydystäneet lintuja ja hyönteisiä. Arapaimoja tavataan trooppisilla alueilla Etelä-Amerikassa, Aasiassa, Afrikassa ja Australiassa. Arapaimat ovat alkeellisia ja vanhoja lajeja, minkä takia lajien samankaltaisuutta on käytetty todisteena mannerliikunnoista.Mongabay Monet arapaimalajit ovat uhanalaisia liikakalastuksen vuoksi. == Lähteet == ==Aiheesta muualla == *Animal Diversity Web Luokka:Arapaimakalat
Salamanterikuore

Salamanterikuore (Lepidogalaxias salamandroides) on lahkonsa Lepidogalaxiiformes ja salamanterimelttien (Lepidogalaxiidae) heimon ainoa laji. Sen levinneisyysalueeseen kuuluvat Länsi-Australian lounaisosat. Salamanterikuore selviytyy kuivista kausista kaivautumalla mutaan. Se kasvaa noin 7 senttimetrin pituiseksi. == Lähteet == == Aiheesta muualla == *Fishbase: Lepidogalaxias salamandroides *UniProt, Taxonomy: Lepidogalaxias salamandroides Luokka:Kuorekalat Luokka:Uhanalaiset kalat
Barramundi

Barramundi (Lates calcarifer) on laji ahvenkalojen lahkossa. == Ulkonäkö ja koko == Barramundeilla on hopeiset suomut, jotka saattavat vaihtaa väriä ympäristön mukaan. Barramundi saattaa kasvaa 1,8 metrin mittaiseksi. Suurin tunnettu yksilö painoi 60 kg. == Levinneisyys ja käyttö== Barramundeja tavataan Indopasifisella merialueella. Niiden levinneisyysalue ulottuu Persianlahdelta Kiinaan, Japaniin ja Australian pohjoisrannikolle. Barramundit pystyvät elämään merivedessä tai makeassa vedessä. Niitä kasvatetaan ruokakalaksi Thaimaassa, Indonesiassa ja Australiassa. Barramundit ovat yleisiä urheilukalastuksen kohteita.Barramundi, Lates calcarifer Australian Museum == Lähteet == Luokka:Lateesit
Maccullochella peelii

Maccullochella peelii on laji ahvenkalojen lahkossa. Laji kasvaa 80–100 senttimetrin mittaiseksi. Kalaa tavataan Australian eteläosan joissa ja järvissä. Kansainvälinen luonnonsuojeluliitto luokittelee lajin elinvoimaiseksi. == Lähteet == Luokka:Aurinkoahvenkalat
Kreivi (elokuva)

Kreivi on Peter von Baghin ohjaama elokuva vuodelta 1971. Se kertoo naisten huijaajana tunnetusta Pertti Ylermi Lindgrenistä. Pääosaa esittää Lindgren itse. Kreivi on ainoa von Baghin ohjaama kokoillan fiktioelokuva. Elokuvan katsomäärät jäivät tunnetusta päähahmosta huolimatta vähäisiksi. ==Arviot== Kriitikoista Paula Talaskivi lyttäsi Kreivin, mistä ohjaaja von Bagh oli katkera: > ”’Kreivin’ maine, seikkailut ja tarinat ovat inspiroineet > ensikertalaisohjaajan ehkä liian monitahoiseen ja vaativaan yritykseen. > Uskoisin ja toivon kuitenkin, että on runsaasti sellaista yleisöä, joka > nauttii ’Kreivin’ seurasta paljon enemmän kuin minä. > Omasta puolestani toivon, että Peter von Bagh seuraavalla kerralla > keskittyy todellisempiin aiheisiin.” Yleisesti ottaen kritiikki jakautui kahtia: osa ei ymmärtänyt elokuvaa vaan leimasi sen anaalihuumoriksi; toisen puolen ymmärtävissä teksteissä nostettiin vertailuun Chaplinin ja Keatonin elokuvat. Kritiikkiä seurasi lehdistössä käyty ankara polemiikki. Myöhemmin, vuonna 1981, Ywe Jalander jopa nosti elokuvan suomalaisen elokuvan parhaimmistoon. ==Näyttelijät== ==Lähteet== ==Kirjallisuutta== * Filmihullu 2/1971 (Kreivin aika -erikoisnumero). ==Aiheesta muualla== *Peter von Bagh. Teemalauantai. Yle Teema. * Lindqvist, Antti: Kreivi. Elokuvan esittely. Kava. Luokka:Suomalaiset mustavalkoelokuvat Luokka:Vuoden 1971 suomalaiset elokuvat Luokka:Suomalaiset elämäkertaelokuvat‎
Erkki Sunila

Veijo Erkki Sunila (27. kesäkuuta 1924 Viipuri – 11. tammikuuta 1982 Helsinki) oli suomalainen varatuomari ja hallintomies, joka oli elinkeinohallituksen pääjohtajana 1973–1981. Erkki Sunila kirjoitti ylioppilaaksi Tampereen lyseossa 1945 ja suoritti ylemmän oikeustutkinnon 1952. Lainopin kandidaatin arvon hän sai anomuksesta aiemmin suoritetun tutkinnon perusteella. Yliopisto- opintojen jälkeen hän toimi hovioikeuden auskultanttina Helsingin hovioikeuden alaisuudessa ja sai varatuomarin arvon 1958. Sunila aloitti työuransa tie- ja vesirakennushallituksen ylimääräisenä lakimiehenä 1952–1954, jatkoi ylimääräisenä asiamiehenä 1955–1957, toimi apulaisasianvalvojana 1958–1959 ja toimistopäällikkönä 1960–1961. Valtiovarainministeriön vanhempana hallitussihteerinä hän oli 1962–1964 ja hallitusneuvoksena 1965–1973. Virkaatekevänä valtakunnansovittelijana hän oli 1967–1970 ja työriitojen valtakunnansovittelijana 1970–1973, jona aikana työmarkkinoilla elettiin melskeistä aikaa ja järjestettiin huomattavia lakkoja. Elinkeinohallituksen pääjohtajana Sunila oli viraston perustamisesta alkaen kesään 1981 asti, jolloin jäi työkyvyttömyyseläkkeelle. Virkansa ohella hän toimi lukuisissa luottamustehtävissä. Monet ammattijulkaisut julkaisivat Sunilan kirjoittamia artikkeleita työmarkkina- ja hintapolitiikasta. ==Lähteet== * Kuka kukin on 1978, Otava 1978, ISBN 951-1-04755-8 * Suomen lakimiehet 1982, Suomen lakimiesliiton kustannus 1982, ISBN 951-640-153-8 * Helsingin Sanomat 15.1.1982 s. 18 Luokka:Suomen valtakunnansovittelijat Luokka:Suomalaiset juristit Luokka:Vuonna 1924 syntyneet Luokka:Vuonna 1982 kuolleet
Kirkko-oikeus

Kirkko-oikeus on eri kirkkokuntien ja niiden jäsenten toimia järjestävien oikeussäännösten kokonaisuus, jonka piiriin kuuluu myös alaa koskeva oikeustieteellinen tutkimus. Katolinen kirkko-oikeus eli kanoninen oikeus () liittyy kiinteästi kristinuskoon ja Raamattua pidetään keskeisenä oikeuslähteenä. Sen perustana on jumalallinen oikeus (jus divinum), jota pidetään varsinaisena kirkko-oikeutena (jus ecclesiasticum). Muun kirkollista elämää koskevan lainsäädännön katsotaan liittyvän kirkkopoliittiseen toimintaan. Muissa kirkoissa käytetään nimitystä autonominen kirkko-oikeus siitä, mikä perustuu kirkon omaan lainsäädäntöön. Kanonisen oikeuden kaltainen perusta on myös ortodoksisessa ja anglikaanisessa kirkko-oikeudessa. Reformoitujen kirkkojen käyttämät oikeusnormit perustuvat suoraan Raamattuun. Muista poiketen luterilaista kirkko-oikeutta pidetään kokonaan inhimillisenä oikeutena, ei siis jumalallisena. Kirkko-oikeus jakautuu kahtia: 1. kirkollista elämää ja jäsenten keskinäisiä suhteita sääntelevään kirkko- oikeuteen sekä valtion ja 2. kirkon suhteita sääntelevään kirkko-oikeuteen. Säännökset luo yleensä kirkko itse, mutta valtiokirkoissa valtio tekee lopullisen päätöksen. Valtiokirkkoja koskeva oikeusjärjestys on osa julkisoikeutta. Eri kirkkokuntien välisiä oikeussuhteita käsittelee ekumeeninen kirkko-oikeus, joka kehittyi 1900-luvulla kirkkokuntien omien säädösten rinnalle. Kirkko-oikeuden perustajana pidetään italialaista kamaldolilaismunkkia Gratianusta, joka eli noin 1100–1160. Hän toimitti noin 1142 oman käsityksensä mukaan voimassa olleista paavin määräyksistä kokoelman, josta käytetään nimeä Concordia discordantium canonum tai Decretum Gratiani. Myöhemmin koottiin lakikokoelma, joka 1500-luvulla sai nimen Corpus juris canonici. Sen ensimmäisen osan muodostaa Gratianuksen kokoelma. ==Katso myös== * Kirkkolainsäädäntö ==Lähteet== * Otavan iso tietosanakirja. Otava 1960–1965. * Uusi tietosanakirja. Tietosanakirja Oy 1960–1966. Luokka:Uskonnolliset lait
Lakijäätikkö

Lakijäätikkö, kilpijäätikkö () on vuoriston ylänköalueen peittävä kupera jäätikköAatto Ratia: Lohkareesta emäkallioon.. Koska lakijäätikkö on niin paksu, alustan muoto ei vaikuta juurikaan sen virtauskuvioon. Lakijäätiköitä on muun muassa Norjassa, siellä esimerkiksi Huippuvuorilla. Norjan tunnetuimmat lakijäätiköt ovat Jostedalsbreen ja Svartisen. Islannin Vatnajökull on laaja lakijäätikkö, jonka pinta-ala on nykyisin noin 8 100 km2. Sen keskipaksuus on 420 metriä, ja maksimisyvyys 1 000 metriä. Jääkentät (ice field) ovat myös vuoristojen lakiosissa, mutta ne ovat lakijäätiköitä ohuempia, eivät ole kuperia ja niiden virtauskuvio riippuu enemmän alustasta kuin jäätikön omasta muodostaLohkareesta emäkallioon, sivu 38. == Katso myös == *Vatnajökull == Lähteet == == Aiheesta muualla == Luokka:Jäätikkötiede es:Campos de Hielo zh:冰盖
Seth Godin

Seth Godin (s. 10. heinäkuuta 1960) on yhdysvaltalainen talousalan luennoitsija ja yrityskirjallisuutta julkaissut kirjailija. Godinilta on ilmestynyt yksitoista teosta, joista kaksi on suomennettu. ==Teokset== *The Big Red Fez: How To Make Any Web Site Better, Free Press, New York, ISBN 0-7432-2790-5 *eMarketing, Berkley Pub. Group, New York, 1995, ISBN 0-399-51904-1 *Permission marketing: turning strangers into friends, and friends into customers, Simon & Schuster, New York, 1999, ISBN 0-684-85636-0 *Survival is not enough: zooming, evolution, and the future of your company, Free Press, New York, 2002, ISBN 0-7432-2571-6 *Unleashing the Ideavirus, Hyperion, New York, 2001ISBN 0-7868-8717-6 Excerpt online Aiheena "Viral marketing" *Purple Cow: Transform Your Business by Being Remarkable, Portfolio, 2003, ISBN 1-59184-021-X *Free Prize Inside!: The Next Big Marketing Idea, Portfolio, ISBN 1-59184-041-4 *All Marketers Are Liars: The Power of Telling Authentic Stories in a Low-Trust World, Portfolio Hardcover, ISBN 1-59184-100-3 * Godin, Seth; the Group of 33 The Big Moo: Stop Trying to Be Perfect and Start Being Remarkable, Portfolio Hardcover, ISBN 1-59184-103-8 *Small Is the New Big: and 193 Other Riffs, Rants, and Remarkable Business Ideas, Portfolio Hardcover, ISBN 1-59184-126-7 *The Dip: A Little Book That Teaches You When to Quit (and When to Stick), Portfolio Hardcover, ISBN 1-59184-166-6 *Meatball Sundae: Is Your Marketing out of Sync?, Portfolio Hardcover, ISBN 1-59184-174-7 *Tribes: We Need You to Lead Us, Portfolio Hardcover, 2008, ISBN 1591842336 ===Suomennetut teokset=== *Kaikki markkinoijat ovat valehtelijoita, alkuteos: All marketers are liars, suom. Riikka Renko. Readme.fi, 2008 ISBN 978-952-5655-04-9 ===Toimittajana=== *Iso muu : erotu joukosta : älä pyri täydellisyyteen vaan uskalla olla ainutlaatuinen! suom. Mirka Lahti-Sallinen, Readme.fi, 2007, ISBN 978-952-5592-81-8 ==Aiheesta muualla== *Kirsi Piha: Hyviä ajatuksia, paketissa puutteita Luokka:Yhdysvaltalaiset tietokirjailijat Luokka:Markkinointi Luokka:Vuonna 1960 syntyneet Luokka:Elävät henkilöt
Glyphis

Glyphis on suku luomihaikalojen lahkossa. Suku käsittää kuusi lajia, jotka ovat harvinaisia ja niiden levinneisyys on Oseania ja sen alueet riippuen lajista. Luokka:Hait
Kultabassi

Kultabassi (Macquaria ambigua) on laji ahvenkalojen lahkossa, Percichthyidae heimossa. Kultabasseja elää Australian joissa. Kultabassit ovat keskimäärin 30–40 cm pitkiä ja painavat 1–2 kg. Suurin julkaistu paino on ollut 24 kg ja pituus 76 cm. Kultabassit syövät rapuja, katkarapuja ja sammakoita. == Lähteet == Luokka:Aurinkoahvenkalat
Orestes (Makedonia)

Orestes (300-luvun eaa. alku) oli Makedonian kuningas 399 eaa. – noin 398/7 eaa. Orestes oli kuningas Arkhelaoksen ja erään Kleopatran poika.Borza s.178 Oresteesta tuli kuningas sen jälkeen kun hänen isänsä kuoli vuonna 399 eaa. Orestes oli tuolloin alaikäinen ja hallitsijaksi valittiin hänen setänsä Aeropos II. Aeropos syrjäytti kuitenkin nuoren Oresteen noin vuonna 398/7 eaa. ja julisti itsensä kuninkaaksi. == Lähteet == * === Viitteet === Luokka:Makedonian kuninkaat
Litoria spenceri

Litoria spenceri on laji lehtisammakoiden heimossa, Litoria-suvussa. Litoria spencerin levinneisyysaluetta on aivan Victorian eteläkärki. Laji on äärimmäisen uhanalainen. ==Lähteet== Luokka:Lehtisammakot Luokka:Uhanalaiset sammakkoeläimet Luokka:Äärimmäisen uhanalaiset lajit
Vuoristojäätikkö

thumb|right|220px|Alppien Aletschgletscher on tyypillinen vuoristojäätikkö. Vuoristojäätikkö (laaksojäätikkö) on yleensä virtamainen jäätikkö, joka valuu vuorten rinteiltä alas. Tämäntyyppisiä ovat esimerkiksi Norjan Jostedalsbreen ja Svartisen sekä Alppien Aletschgletscher ja Kashmirin alueen Siachenin jäätikkö. Vuoristojäätikön virtausta pitää yllä eniten alustaan sulanut vesi ja jään muovautuvuus suurissa paineissa, jotka syntyvät paksun jääkerroksen paineesta. Vuoristojäätiköitä on erityyppisiä, mutta niiden perusperiaate on aina sama. Monien vuoristojäätiköiden virtaus on nopeaa, koska jyrkkä rinne ja painovoima vaikuttavat tehokkaasti jäähän. Myös vuoren edustalla olevat vuorenjuurijäätiköt ovat yksi vuoristojäätiköiden alalaji. Sen sijaan laajemmat lakijäätiköt eivät ole varsinaisia vuoristojäätiköitä. == Katso myös == * Vuorenjuurijäätikkö * Kryosfääri Luokka:Jäätikkötiede
Meriahvenet (alaheimo)

Meriahvenet (Epinephelinae) on meriahventen heimoon (Serranidae) kuuluva alaheimo. Siihen kuuluu 184 lajia, joista osa on suurikokoisia. Tunnetuimpia on kaksimetriseksi kasvava jättimeriahven, joka on suurimpia koralliriuttojen kaloja. Meriahvenia käytetään yleisesti ruokakaloina ja niitä myös viljellään.Groupers of the World FAO == Lähteet == *
Rae (kilpatalli)

Rae oli yhdysvaltalainen kilpa-autovalmistaja, joka osallistui yhteen Formula 1 -sarjan osakilpailuun, kauden 1950 Indianapolis 500-kilpailuun. Tallin kuljettaja Walt Ader oli kilpailussa kahdeskymmenestoinen, 15 kierrosta kärjen takana. ==Lähteet== == Aiheesta muualla == * Luokka:Yhdysvaltalaiset Formula 1 -tallit Luokka:Formula 1 -valmistajat
Meskowski

Meskowski oli yhdysvaltalainen kilpa-autovalmistaja, joka osallistui Indianapolis 500 kilpailuun kaudella 1960. Tallin kuljettajat Bob Veith ja Bobby Grim olivat kilpailussa 8 ja 16. ==Lähteet== Luokka:Yhdysvaltalaiset Formula 1 -tallit Luokka:Formula 1 -valmistajat Luokka:Indianapolis 500
Malaspinan jäätikkö

Malaspinan jäätikkö on Alaskassa sijaitseva vuorilta valunut vuorenedustajäätikkö. Se on tarkemmin neljän laaksojäätikön yhdistelmä. Jään virtauskuvio näkyy erittäin selvästi joissain ilmakuvissa ja satelliittikuvissaKarttakeskus, Maapallo, James F. Luhr, ISBN 978-951-593-040-8, Helsinki 2007. sivu 269. Jää nousee silti painanteesta ylös, koska siihen virtaava uusi jää pursottaa sitä ylös. == Lähteet == ==Aiheesta muualla== * USGS: Malaspina Glacier Luokka:Jäätiköt Luokka:Alaskan maantiede
Jalometallityöntekijäin Liitto

Jalometallityöntekijäin Liitto oli suomalainen vuosina 1906–1974 toiminut ammattiliitto. Liitto perustettiin Tampereella 20. lokakuuta 1906 nimellä Suomen Kulta- & Hopeatyöntekijäin Liitto. Nimi muutettiin vuoden 1919 edustajakokouksessa. Liitto kuului keskusjärjestö Suomen Ammattijärjestöön vuosina 1907–1930,Suomen Ammattijärjestö I, Dds Toimintakertomukset 1907–1929 (Työväen Arkisto) Suomen Ammattiyhdistysten Keskusliittoon vuosina 1930-1960,SAK:n vuosikirjat 1931-1969 (Työväen Arkisto) uuteen SAJ:hin 1960-luvulla ja uuteen SAK:hon 1970-luvulla. SAK:n eheyttämissopimukseen perustuen Jalometallityöntekijäin liiton ylimääräinen edustajakokous hyväksyi Metallityöväen liiton kanssa neuvotellun yhdentämissopimuksen ja se fuusioitui Metalliliittoon 1. joulukuuta 1974 alkaen. ==Lähteet== *Jalometallialan työntekijöillä 40 vuotta ammatillista yhteistoimintaa *Metallin toimintakertomus 1974 Luokka:Suomen metalliteollisuus Luokka:Lakkautetut suomalaiset ammattiliitot
Arkhelaos (Makedonia)

Arkhelaos oli Makedonian kuningas 413–399 eaa. Arkhelaos oli Perdikkas II:n poika. Arkhelaoksen hallituskauden alkuvuosi on epävarma. Perdikkaan tiedetään sotineen Amfipolista vastaan vuonna 414 eaa. ja Arkhelaoksen tiedetään piirittäneen Pydnaa vuonna 411/410 eaa. Arkhelaos hallitsi erään lähteen mukaan 14 vuotta. Tämän takia 413 eaa. on todennäköinen vuosi Arkhelaoksen vallan alulle.Borza s.161 Platonin dialogin Gorgias mukaan Arkhelaos oli Perdikkaan ja erään orjattaren poika. Platonin mukaan Arkhelaos murhasi Perdikkaan veljen Alketaan, josta muuten olisi tullut kuningas. Antiikin aikana tarina oli tunnettu, mutta nykyään sen aitoutta epäillään. Jos Arkhelaos oli Perdikkaan vanhin poika, on epäselvää oliko hänellä vai Alketaalla suurempi oikeus kruunuun. Vuodelta 423 eaa. Arkhelaoksen astuessa valtaan Ateena oli juuri kokenut tappion Sisilian sotaretkellä. Ateena tarvitsi uuden laivaston, ja Makedonia oli ainoa paikka josta sellaisen voisi hankkia. Arkhelaos halusi vahvistaa ja uudelleen organisoida Makedonian valtion ja ateenalaiset olivat valmiita auttamaan häntä tässä. Ateenalaiset auttoivat Arkhelaosta Pydnan piirityksessä. Pydna oli tuolloin itsenäinen kreikkalainen kaupunki keskellä Makedoniaa. Ateenalaisten avulla kaupunki vallattiin, siirrettiin jonkin matkaa sisämaahan ja perustettiin uudelleen makedonialaisena kaupunkina.Borza s.162 Arkhelaos ei sekaantunut enempää peloponnesolaissotaan. Hän joutui kuitenkin sotimaan Makedonian länsipuolella olleita heimoja vastaan.Borza s.163 Arkhelaoksen aikana Pella syrjäytti Aigain pääkaupunkina. Aigai pysyi kuitenkin vielä tärkeänä kaupunkina.Borza s.167 Arkhelaos kannusti myös kreikkalaista kulttuuria, ja näytelmäkirjailija Euripides muutti Pellaan. Euripides kirjoitti muun muassa näytelmän Arkhelaos, joka kertoi nuoresta Herakleen jälkeläisestä, joka perusti Aigain Apollonin käskystä.Borza s.172 Arkhelaos kuoli vuonna 399 eaa. Diodoroksen mukaan Arkhelaoksen rakastaja Krateros tappoi hänet vahingossa metsästysretken aikana. Aristoteleen mukaan Krateros oli mukana salajuonessa, jonka tarkoitus oli tappaa kuningas. Aristoteles on ajallisesti lähempänä tapahtumaa, joten hänen versionsa on luultavasti oikea. Arkhelaosta seurasi kuninkaan hänen poikansa Orestes.Borza s.177 == Lähteet == * ===Viitteet=== Luokka:Makedonian kuninkaat
Sun täytyy

"Sun täytyy" on rap-artisti Cheekin ensimmäinen singlejulkaisu hänen kolmannelta Kasvukipuja -nimiseltä studioalbumilta. Singlellä vierailee Sami Saari. Kappaleella Cheek sanoo: "Ei vaan pysty, liian hapokasta.". Tämä lentävä lause liitetään Olli Hokkaseen. Kappaleesta on julkaistu myös musiikkivideo. == Kappaleet == # # == Aiheesta muualla == * Stara.fi * Finance.com * Kappaleen musiikkivideo YouTubessa Luokka:Cheekin kappaleet Luokka:Vuoden 2007 kappaleet
Obsidian Entertainment

Obsidian Entertainment on 2003 perustettu yhdysvaltalainen pelitalo. Yrityksen perustivat Black Isle Studiosin entiset työntekijät studion sulkemisen seurauksena. == Historia == Feargus Urquhart oli yksi perustajista ja on toiminut yhtiön toimitusjohtajana. Yhtiön perustivat 12. kesäkuuta 2003 Feargus Urquhart, Darren Monahan, Chris Jones, Chris Parker ja Chris Avellone. Fallout: New Vegasin julkaisun jälkeen uutisoitiin, että peli olisi tarvinnut Metacritic-arvosanan, joka on 85/100 tai parempi saadakseen merkittävän bonus- maksun Bethesda Softworksilta pelin kehittämisestä. Peli jäi pisteen päähän 84:een. Yhtiö oli talousvaikeuksissa kunnes Pillars of Eternity -pelin Kickstarter-rahoitus onnistui. Yhtiö on sopinut inXile Entertainmentin kanssa yhteistyöstä työkalujen ja teknologian kehittämisessä. Vuonna 2018 ilmoitettiin Microsoft Studiosin ostavan yhtiön. Elokuussa 2024 kerrottiin seuraavan pelin Avowed olevan lähes valmis, mutta vuodelle 2024 suunniteltua julkaisua siirrettiin seuraavaan vuoteen. == Pelit == Vuosi Peli Alusta 2004 Star Wars: Knights of the Old Republic II – The Sith Lords Windows, Xbox 2006 Neverwinter Nights 2 Windows, OS X 2007 Neverwinter Nights 2: Mask of the Betrayer Windows 2008 Neverwinter Nights 2: Storm of Zehir Windows 2010 Alpha Protocol Windows, PlayStation 3, Xbox 360 2010 Fallout: New Vegas Windows, PlayStation 3, Xbox 360 2011 Dungeon Siege III Windows, PlayStation 3, Xbox 360 2014 South Park: The Stick of Truth Windows, PlayStation 3, Xbox 360 2015 Pillars of Eternity Windows, OS X, Linux 2015 Armored Warfare (avoimessa beta- vaiheessa) Windows 2016 Tyranny Windows, OS X, Linux 2018 Pillars of Eternity II: Deadfire Windows, OS X, Linux, PS4, XOne 2019 The Outer Worlds Windows, PS4, Xbox One 2025 Avowed == Lähteet == == Aiheesta muualla == * Profiili MobyGamesissä * Obsidian Entertainmentin virallinen sivusto Luokka:Microsoftin tytäryhtiöt
Torres del Painen kansallispuisto

Torres del Painen kansallispuisto on Patagoniassa eteläisessä Chilessä sijaitseva kansallispuisto, jonka alueella on runsaasti vuoria, jäätiköitä, järviä ja jokia. Keskeinen osa kansallispuistoa ovat Cordillera del Painen vuoret. Kansallispuistossa on eri pituisia retkeilyreittejä: lyhimmät ovat päiväretkiä, pidemmät kestävä neljästä viiteen päivään, pisimmät 8–9 päivää. Pitkille vaelluksille suositellaan kunnollisia retkeilyvarusteita, karttaa ja kompassia. Puisto sijaitsee 112 kilometriä Puerto Natalesista ja 312 kilometriä Punta Arenasista pohjoiseen. Puistossa on Nordenskiöldinjärvi, joka on nimetty tutkimusmatkailija Otto Nordenskjöldin mukaan. == Lähteet == == Aiheesta muualla == Luokka:Chilen kansallispuistot
Kuosmala

Kuosmala on kylä Juvan kunnan lounaisosassa Etelä-Savossa. Kylä löytyy suurin piirtein Mikkelin ja Juvan kirkonkylän puolivälistä. Kuosmalassa toimi kevätlukukauden 2020 loppuun saakka luokka-asteiden 0–6 opetusta antanut kyläkoulu (Kuosmalan koulu). Oppilasmäärien vähentyessä Juvan kunnanvaltuusto päätti syksyllä 2018 lakkauttaa Kuosmalan koulun opetustoiminnan elokuusta 2020 lähtien. Samana syksynä kunta päätti laittaa koulukiinteistön myyntiin. Kuosmalan kyläkoulun oppilaaksiottamisalueen alakoululaiset ohjattiin syksystä 2020 lähtien Juvan yhtenäiskouluun Juvan kirkonkylään. Sinne valmistui vuoden 2021 alussa valmistui uusi päiväkodin, yhtenäiskodin, lukion ja liikuntahallin sisältämä koulukampusalue. Kuosmalan aiempi kyläkauppa (Siikakosken kauppa) sulki ovensa 2010-luvun alkupuolella. ==Lähteet== ==Aiheesta muualla== * Luokka:Juvan kylät
Vehmaa (Juva)

Vehmaa on kylä Juvalla Etelä-Savossa. Kylä sijaitsee noin viisi kilometriä Juvan kirkonkylän keskustasta länteen Virtasalmentien varrella. Vehmaa on tunnettu Vehmaan kartanostaan, joka nykyään on nykyään erikoistunut luomuviljelyyn ja -maidontuotantoon. Kartanon pihapiirissä toimii palkittu englantilainen teehuone, Teahouse of Wehmais (). Lisäksi on Wehmais Deli&Deco; -myymälä. Aiemmin pihapiirissä oli myös Butiken på Landet -vaatemyymälä. Kylässä on ennen toiminut peruskoulu. == Lähteet == Luokka:Juvan kylät
Piikkimakrillit

Piikkimakrillit (Carangidae) on heimo ahvenkalojen lahkossa. Piikkimakrillit käsittää 148 lajia 30:ssä suvussa. Suurin osa lajeista elää merivedessä, harvat murtovedessä. Piikkimakrilleja tavataan sekä Atlantilla, Tyynellämerellä että Intian valtamerellä. Ne ovat nopeasti uivia saalistajia. Piikkimakrillit ovat tärkeitä saaliskaloja sekä ammatti- että urheilukalastajille. Heimon suurin laji on jättipiikkimakrilli (Caranx ignobilis), joka saavuttaa 1,7 metrin pituuden; suurin osa lajeista on kuitenkin 25-100 cm pitkiä. ==Alaheimot== Piikkimakrillien heimoon kuuluu FishBasen mukaan neljä alaheimoa. * Caranginae * Naucratinae * Trachinotinae * Scomberoidinae ==Lähteet== *
Koripallon Euroopan-mestaruuskilpailut 2001

Vuoden 2001 koripallon EM-kisat järjestettiin Turkissa 31. elokuuta–9. syyskuuta. Kisat järjestettiin 32. kerran. ==Lohkovaihe== ===Lohko A – ASKI Sport Hall, Ankara=== Joukkue Pisteet Voitot Tappiot Korit+ Korit- Koriero 1\. Ranska 5 2 1 239 225 +14 2\. Liettua 5 2 1 215 195 +20 3\. Israel 4 1 2 218 210 +8 4\. Ukraina 4 1 2 214 256 -42 ===Lohko B – ASKI Sport Hall, Ankara=== Joukkue Pisteet Voitot Tappiot Korit+ Korit- Koriero 1\. Turkki 5 2 1 226 232 -6 2\. Espanja 5 2 1 270 222 +55 3\. Latvia 4 1 2 258 284 -26 4\. Slovenia 4 1 2 225 241 -16 ===Lohko C – Anfas Expo Center, Antalya=== Joukkue Pisteet Voitot Tappiot Korit+ Korit- Koriero 1\. Jugoslavia 6 3 0 279 197 +82 2\. Saksa 5 2 1 263 245 +18 3\. Kroatia 4 1 2 235 247 -12 4\. Viro 3 0 3 198 286 -88 ===Lohko D – Anfas Expo Center, Antalya=== Joukkue Pisteet Voitot Tappiot Korit+ Korit- Koriero 1\. Venäjä 5 2 1 247 208 +39 2\. Italia 5 2 1 242 207 +35 3\. Kreikka 5 2 1 270 260 +10 4\. Bosnia ja Hertsegovina 3 0 3 206 280 -74 ==Jatkokarsinnat== 3\. syyskuuta, 2001 Liettua 76 - 94 Latvia Ankara 19:00 Italia 57 - 65 Kroatia Antalya 19:00 Saksa 80 - 75 Kreikka Antalya 21:15 Espanja 71 - 67 Israel Ankara 21:15 ==Finaalit - Abdi İpekçi Arena, Istanbul== {{Turnauspuu8 |5. syyskuuta, 2001 - 19:00| Turkki|87| Kroatia|85 |5. syyskuuta, 2001 - 21:15| Ranska|77| Saksa|81 |6. syyskuuta, 2001 - 19:00| Jugoslavia|114| Latvia|78 |6. syyskuuta, 2001 - 21:15| Venäjä|55| Espanja|62 |8. syyskuuta, 2001 - 19:00| Saksa|78| Turkki|79 |8. syyskuuta, 2001 - 21:15| Espanja|65| Jugoslavia|78 |9. syyskuuta, 2001 - 21:15| Turkki|69| Jugoslavia|78 |9. syyskuuta, 2001 - 19:00| Saksa|90| Espanja|99 }} === Sijat 5–8 === {{Turnauspuu4sijat5-8 || Ranska|90| Kroatia|79 || Venäjä|99| Latvia|81 || Venäjä|78| Ranska|73 || Kroatia|93| Latvia|91 }} == Lopulliset sijoitukset == RANK Joukkue Jugoslavia Turkki Espanja 4\. Saksa 5\. Venäjä 6\. Ranska 7\. Kroatia 8\. Latvia 9\. Israel 10\. Kreikka 11\. Italia 12\. Liettua 13\. Slovenia 14\. Ukraina 15\. Bosnia ja Hertsegovina 16\. Viro ==Aiheesta muualla== *Kisojen virallinen sivusto Luokka:Koripallon Euroopan- mestaruuskilpailut Luokka:Vuoden 2001 koripallo Luokka:Turkin koripallo Luokka:Istanbulin urheilutapahtumat Luokka:Ankaran urheilutapahtumat
Etelänkalkkunasarvekas

Etelänkalkkunasarvekas (Bucorvus leadbeateri) on sarvekkaiden heimoon kuuluva lintu sekä suurin sarvekas. Se liikkuu lähes yksinomaan maassa. == Koko ja ulkonäkö == Etelänkalkkunasarvekas on suuri lintu, se kasvaa pituudeltaan 90–130 cm pitkäksi. Koiras painaa 3,5–6,2 kg ja naaras painaa 2,2–4,6 kg. Koiras on naarasta suurempi. Höyhenpuku on lähes kaikkialta musta. Siipien kärkien suuret sulat ovat valkoisia. Silmien ympärystö ja kurkun alue ovat paljaita. Ne ovat punaisia, mutta naarailla punaisessa nahassa on sinisiä alueita. == Elinalueet == Etelänkalkkunasarvekasta tavataan päiväntasaajan eteläpuolisessa Afrikassa. === Elinympäristö === Etelänkalkkunasarvekkaat elävät metsäisillä mailla, savanneilla ja ruohikkoisilla alueilla. Niitä on tavattu korkeimmillaan kolmen kilometrin korkeudessa. == Ravinto == Etelänkalkkunasarvekkaat ovat lihansyöjiä. Ne pyydystävät lähes jatkuvasti pieniä eläimiä, kuten hyönteisiä, heinäsirkkoja, kovakuoriaisia, skorpioneja ja termiittejä. Kuivan kauden aikana ne syövät etanoita, sammakoita ja konnia. Joskus etelänkalkkunasarvekkaat syövät suurempia saaliita kuten käärmeitä, liskoja, rottia, jäniksiä, oravia ja kilpikonnia. Ne saattavat syödä myös haaskoja, hedelmiä ja siemeniä. == Käyttäytyminen == Etelänkalkkunasarvekkaat orsivat puissa. Ne elävät enintään kahdeksan linnun ryhmissä. Alue voi olla 100 km²:n kokoinen. == Lisääntyminen == Pesät ovat reikiä puissa tai kalliojyrkänteellä. Ne on vuorattu kuivilla lehdillä. Sisäänkäyntiä ei ole muurattu kiinni kuten sarvinokilla. Naarat munivat 1–3 munaa, joita ne hautovat 37–43 päivää. Poikaset ovat aluksi vaaleanpunaisia, mutta ne muuttuvat mustiksi kolmen päivän kuluessa. Nuoret linnut varttuvat lentokykyisiksi noin 85 päivässä. Ne saavuttavat sukukypsyyden neljän–kuuden vuoden iässä. == Uhanalaisuus == Etelänkalkkunasarvekas luokitellaan vaarantuneeksi lajiksi. Syynä tähän on sopivien elinympäristöjen nopea väheneminen eteläisessä Afrikassa. == Lähteet == * Cristopher M. Perrins, Otavan lintutieto, Otava * tietoa linnusta englanniksi === Viitteet === Luokka:Sarvinokkalinnut Luokka:Uhanalaiset linnut
Progress (tutkimusasema)

Progress () on Venäjän (aiemmin Neuvostoliitto) omistama tutkimusasema Antarktiksella Prydzinlahden rannikolla. Asema perustettiin 1. huhtikuuta 1988, mutta siirrettiin muualle 26. helmikuuta 1989. Asema oli tyhjillään vuosien 2000 ja 2003 välisen ajan. Asemalle mahtuu 77 työntekijää kesällä, mutta 20 talvella ja se sijaitsee 64 metrin korkeudella merenpinnan tasosta. 4\. lokakuuta 2008 asemalla riehui tulipalo, joka aiheutti yhden ihmisen kuoleman, kahdelle ihmiselle vammoja ja vahinkoa aseman laitteistolle – esimerkiksi radiolaitteet tuhoutuivat, eivätkä aseman työntekijät voineet siksi kertoa tapahtuneesta Venäjän viranomaisille neljään päivään. Tulipalossa tuhoutui myös eräs vuonna 1991 rakennettu kaksikerroksinen rakennus. Loukkaantuneet vietiin lähes kahden kilometrin päässä sijaitsevalle kiinalaiselle Zhongshanin tutkimusasemalle. == Lähteet == ==Aiheesta muualla== * Virallinen kotisivu Luokka:Etelämantereen tutkimusasemat
Pyövelitkin kuolevat

Pyövelitkin kuolevat (Hangmen Also Die!) on Fritz Langin ohjaama toiseen maailmansotaan sijoittuva yhdysvaltalainen draamaelokuva vuodelta 1943. Sen käsikirjoitti John Wexley Langin ja Bertolt Brechtin tarinan pohjalta. Elokuvan keskeisimmissä rooleissa ovat Hans Heinrich von Twardowski, Brian Donlevy, Walter Brennan ja Anna Lee. Pyövelitkin kuolevat perustuu löyhästi Böömin ja Määrin protektoraatin käskynhaltijan Reinhard Heydrichin murhaan. == Rooleissa == == Tuotanto ja vastaanotto == Heydrichin murhan jälkeen Lang ja Brecht alkoivat suunnitella aiheeseen liittyvää fiktiivistä elokuvaa vuonna 1942. Brecht ei puhunut englantia, joten saksaa osaava John Wexley palkattiin auttamaan käsikirjoituksen kirjoittamisessa.Ott, s. 200 Brechtin ja Wexleyn yhteistyöstä muodostui ongelmallinen, sillä heistä tuli toistensa kilpailijoita. Brecht kertoi Wexleylle ideoitaan saksaksi, ja Wexley saneli ne eteenpäin lisäten omia ajatuksiaan.Ott, s. 201 Elokuvan kuvakset alkoivat lokakuussa 1942.McGilligan, s. 298 Langin ja Brechtin suhde oli tässä vaiheessa muuttunut heikoksi, ja Brechtin mukaan ensimmäinen kuvattu kohtaus oli sellainen, jonka sekä hän että Wexley olivat hylänneet. Praha lavastettiin General Service Studion tiloihin sota-ajan rajoitetulla pienellä budjetilla.McGilligan, s. 299 Jälkituotannon aikana Lang haukkui Anna Leen roolisuoritusta.McGilligan, s. 301 Lang oli ottanut Leen jo kuvausten aikana silmätikukseen. Vaikka elokuvan tuotannossa oli vaikeutensa, Pyövelitkin kuolevat sai posiitivisen vastaanoton sekä yleisöltä että pääsääntöisesti myös kriitikoilta.McGilligan, s. 304 Elokuva oli ehdokkaana kahteen Oscar- palkintoon, kun Hanns Eisler oli ehdolla parhaasta musiikista draama- tai komediaelokuvaan ja Jack Whitney parhaasta äänityksestä. == Lähteet == * * === Viitteet === Luokka:Yhdysvaltalaiset draamaelokuvat Luokka:Vuoden 1943 yhdysvaltalaiset elokuvat Luokka:Toiseen maailmansotaan pohjautuvat elokuvat Luokka:Fritz Langin ohjaamat elokuvat Luokka:Yhdysvaltalaiset mustavalkoelokuvat
Rusovatsalehvi

Rusovatsalehvi (Chloropsis hardwickii) on Etelä- Kaakkois- ja Itä-Aasiassa tavattava irenoihin kuuluva varpuslintu. == Koko ja ulkonäkö == Rusovatsalehvi on kooltaan noin 19-21 cm. Rusovatsalehvikoiras on selästään ja päästään vihreä. Päässä on kurkusta silmiin ulottuva sinisenmusta alue. Nokasta lähtee kirkkaamman sininen alaspäin kaartuva juova. Vatsa on rusehtavan keltainen. Siiven reunat ovat violetinsiniset. Naaraalta puuttuu pään musta väri. Rusovatsalehvi on heimonsa ainoa laji, jonka vatsa on keltainen. == Elinympäristö == Rusovatsalehvin levinneisyys ulottuu Intiasta Kiinaan. Laji elää ikivihreissä vuoristometsissä aina 2 000 metrin korkeuteen. == Elintavat == Lajilla on tapana laulaa korkealla puissa erityisesti aikaisin aamulla ja illalla juuri ennen hämäränaikaa. Pesänsä laji rakentaa muiden lehvien tavoin korkealle puuhun. Ravintonaan laji käyttää hyönteisiä, hedelmiä ja kasvien mettä. == Lähteet == Luokka:Lehvit
Kissahait

Kissahait (Scyliorhinidae) on luomihaikalojen lahkoon kuuluva rustokalaheimo. Kissahait käsittää 147 lajia 16 suvussa. Suurin osa kissahailajeista on 60–70 cm pitkiä, mutta Apristurus gibbosus saattaa kasvaa jopa neljä metriä pitkäksi. == Aiheesta muualla == * *List of nominal species of Scyliorhinidae (Cat sharks) FishBase. Luokka:Hait
Piikkihaikalat

Piikkihaikalat (Squaliformes) on yksi leveäsuisiin kuuluvista rustokalojen lahkoista. Se on jaettu seitsemään heimoon, joissa on yhteensä noin 80 lajia. Ryhmän kaloja ovat muiden muassa piikkihai, leikkurihai ja holkeri. Monet lahkon kaloista elävät syvissä vesissä. == Lähteet == Luokka:Hait
Seeprasarvihai

Seeprasarvihai (Heterodontus zebra) on itäisessä Aasiassa ja luoteisessa Australiassa elävä sarvihaikalojen lahkon rustokalalaji. Seeprasarvihai kasvaa noin 120 cm pitkäksi. == Lähteet == Luokka:Hait
Erään merkin varjossa

Erään merkin varjossa () on Fritz Langin ohjaama yhdysvaltalainen film noir -elokuva vuodelta 1944. Se perustuu Graham Greenen romaaniin The Ministry of Fear. Luokka:Vuoden 1944 yhdysvaltalaiset elokuvat Luokka:Film noir -elokuvat Luokka:Yhdysvaltalaiset mustavalkoelokuvat Luokka:Fritz Langin ohjaamat elokuvat